Diari Oficial de la Generalitat Valenciana


Sumari del DOGV 9546, del 03-03-2023 (2023/1647)

RESOLUCIÓ de 14 de febrer de 2023, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial Professional d'Agents Comercials de Castelló en el Registre de Col·legis Professionals i de Consells Valencians de Col·legis Professionals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1647


Data del document
:   14-02-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * anunci públic

RESOLUCIÓ de 14 de febrer de 2023, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial Professional d'Agents Comercials de Castelló en el Registre de Col·legis Professionals i de Consells Valencians de Col·legis Professionals. [2023/1647]  
  
Vist l'expedient de sol·licitud de modificació estatutària instruït a instàncies del Col·legi Oficial Professional d'Agents Comercials de Castelló, inscrit amb el número 73 de la Secció Primera del Registre de Col·legis Professionals i de Consells Valencians de Col·legis Professionals, en el qual se sol·licita la inscripció de la modificació dels articles 79, 80, 82, 83, 84, 85, 86, 87, 89 i 90 del títol V, «De la responsabilitat dels col·legiats», dels vigents Estatuts i del seu capítol segon que passa a denominar-se «De les infraccions i sancions», atesos els següents  
  
  
Fets  
Primer. En data 4 de maig de 2021 el Col·legi va presentar la sol·licitud d'inscripció de la modificació parcial dels Estatuts de la corporació professional en el Registre de Col·legis Professionals i de Consells Valencians de Col·legis Professionals, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. Els vigents Estatuts del Col·legi van ser inscrits el 20 d'octubre de 2011 en el Registre de Col·legis Professionals i de Consells Valencians de Col·legis Professionals, per la Resolució de 27 de maig de 2011, del director general de Justícia i Menor, de la Conselleria de Justícia i Administracions Públiques (DOGV 6543, 15.06.2011).  
Tercer. Mitjançant un ofici de 22 d'abril de 2022, el Servei de Col·legis Professionals i Registre d'Unions de Fet de la Comunitat Valenciana va sol·licitar al Col·legi que es completara la documentació presentada i s'esmenaren les observacions realitzades al contingut d'alguns articles objecte de la modificació.  
Quart. En data 1 de desembre de 2022 el Col·legi va completar la documentació requerida i es van esmenar les deficiències en el contingut dels articles del projecte de modificació.  
Consta en l'expedient la comunicació al Consell Valencià de Col·legis Professionals d'Agents Comercials, en data 1 de desembre de 2022, de la modificació dels Estatuts, en compliment del que es disposa en l'article 11.3 de la Llei 6/1997.  
Cinqué. La modificació parcial inicial dels Estatuts del Col·legi Oficial Professional d'Agents Comercials de Castelló va ser aprovada per la Junta General extraordinària, celebrada el 16 d'abril de 2021. Segons el certificat del secretari del Col·legi, amb el vistiplau del president, de data 29 de novembre de 2022, el text definitiu de la modificació parcial dels Estatuts es va aprovar per unanimitat en la Junta General extraordinària, celebrada el 25 de novembre de 2022, conforme al que es disposa en els articles 27 a 32 dels vigents Estatuts.  
Sisé. La modificació estatutària la inscripció de la qual se sol·licita es refereix als articles 79, 80, 82, 83, 84, 85, 86, 87, 89 i 90 del títol V, «De la responsabilitat dels col·legiats» dels vigents Estatuts i del seu capítol segon que passa a denominar-se «De les infraccions i sancions». Els articles modificats queden redactats amb el tenor següent:  
  
«Article 79. Exercici de la potestat disciplinària  
(…)  
4. No podran sancionar-se els fets que hagen sigut sancionats penalment, en els supòsits en què existisca identitat de subjectes, d'accions i de fonaments. De manera que si iniciat un procediment sancionador, l'instructor aprecia que la present infracció pot ser constitutiva de delicte, ho posarà immediatament en coneixement de l'òrgan que haja ordenat la incoació de l'expedient perquè aquest ho pose en coneixement del Ministeri Fiscal i suspenga el procediment de l'expedient disciplinari; després de la suspensió acordada, la resolució que es dicte haurà de respectar els fets determinants del pronunciament judicial.  
5. Els interessats podran conéixer l'estat de tramitació dels seus procediments a través de la pàgina web del Col·legi.  
6. Les sancions disciplinàries corporatives es faran constar, en tot cas, en l'expedient personal del col·legiat.  
  
Article 80. Adopció d'acords en casos especials  
L'acord de suspensió per més de sis mesos o expulsió haurà de ser pres per la Junta de Govern, mitjançant votació secreta i amb la conformitat de les dues terceres parts dels membres components de la Junta. El que, sense causa justificada, no concórrega, deixarà de pertànyer a l'òrgan rector del Col·legi, sense que puga ser nomenat de nou membre de la Junta en l'elecció en què es cobrisca la seua vacant.  
  
Capítol segon  
De les infraccions i sancions  
  
Article 82. Classes d'infraccions  
Les infraccions que poden portar aparellada sanció disciplinària es classifiquen en molt greus, greus i lleus.  
  
Article 83. Infraccions molt greus  
Són infraccions molt greus:  
(...)  
d) L'abús de poder o lucre il·lícit en l'exercici dels càrrecs col·legials.  
(...)  
f) L'incompliment durant un termini superior a 12 mesos de les obligacions econòmiques a les quals està obligat el col·legiat, tant les derivades per impagament de les quotes col·legials, ordinàries i extraordinàries, com qualsevol altre tipus de quota social que reglamentàriament poguera ser-li imposada.  
g) La reiteració en infracció greu.  
h) L'encobriment de l'intrusisme professional.  
  
Article 84. Infraccions greus  
Són infraccions greus:  
a) L'incompliment greu de les normes estatuàries o dels acords adoptats pel Col·legi o pel Consell Valencià de Col·legis Oficials Professionals d'Agents Comercials, o pel Consell General de Col·legis Oficials Professionals d'Agents Comercials d'Espanya si és el cas, llevat que constituïsca infracció de superior entitat.  
b) La falta de respecte greu, per acció o omissió, als components de la Junta de Govern quan actuen en l'exercici de les seues funcions, o a qualsevol company en l'exercici professional.  
c) Els actes de desconsideració manifesta cap als companys en l'exercici de l'activitat professional.  
d) Els actes de competència deslleial.  
e) Els actes enumerats en l'article anterior, quan no tinguen entitat suficient per a ser considerats com a molt greus.  
  
Article 85. Infraccions lleus  
Són infraccions lleus:  
a. La falta de respecte lleu als membres de la Junta de Govern, en l'exercici de les seues funcions, o a qualsevol company en l'exercici professional, quan no constituïsquen infracció greu o molt greu.  
(...)  
  
Article 86. Sancions  
Les sancions i correccions disciplinàries que poden imposar són:  
a. Per infraccions molt greus:  
(...)  
b. Per infraccions greus:  
(...)  
c. Per infraccions lleus:  
(…)  
  
Capítol tercer  
Del procediment sancionador  
  
Article 87. Procediment sancionador  
Les infraccions lleus se sancionaran per la Junta de Govern, i en el seu nom pel president del Col·legi, després de l'obertura d'expedient disciplinari, tramitat conforme al Reglament de procediment disciplinari aprovat pel Consell Valencià de Col·legis Professionals d'Agents Comercials.  
Les infraccions greus i molt greus se sancionaran per la Junta de Govern després de l'obertura d'expedient disciplinari, tramitat conforme al Reglament de procediment disciplinari aprovat pel Consell Valencià de Col·legis Oficials Professionals d'Agents Comercials, excepte els casos en els quals l'exercici de la potestat sancionadora corresponga a la Generalitat Valenciana.  
A falta d'aquest reglament s'atindrà al que es disposa en el Reglament de procediment disciplinari aprovat pel Consell General de Col·legis d'Agents Comercials d'Espanya, i a falta d'aquest, s'atindrà al que es disposa en les normes de procediment sancionador contingudes en la llei de procediment administratiu.  
No obstant això, quan la infracció molt greu comesa consistisca en l'incompliment del pagament de les obligacions econòmiques a les quals estiga obligat el col·legiat durant un termini superior a 12 mesos, tant les derivades per impagament de les quotes col·legials, ordinàries i extraordinàries, com qualsevol altre tipus de quota social que reglamentàriament puga ser-los imposada, s'establirà un procediment especial, consistent a donar trasllat al col·legiat d'una infracció molt greu amb proposta de resolució, perquè en el termini màxim de 15 dies hàbils al·legue el que al seu dret convinga. Transcorregut aquest termini, serà la Junta de Govern la que resoldrà en el termini d'un mes la sanció que corresponga.  
La Junta de Govern i el president podran delegar les seues facultats d'instrucció d'expedient disciplinari i de proposta de resolució en un òrgan que es puga crear per a aquesta finalitat. L'acord d'imposició de sanció correspondrà en tot cas a la Junta de Govern.  
El termini màxim per a la tramitació de l'expedient i la seua elevació a la Junta de Govern serà de tres mesos, excepte pròrroga per causa justificada, que es consignarà expressament en aquest.  
La Junta de Govern del Col·legi remetrà al Consell Valencià de Col·legis Oficials Professionals d'Agents Comercials un testimoniatge dels seus acords de sanció en els expedients per infraccions greus o molt greus.  
Del resultat de qualsevol denúncia per un/a col·legiat/ada se donarà coneixement al denunciant mitjançant un acord motivat.  
  
Capítol quart  
De la prescripció de les infraccions i sancions i la rehabilitació  
  
Article 89. Prescripció d'infraccions i sancions  
Les infraccions determinants de sanció disciplinària corporativa prescriuran, si són lleus, als tres mesos, si són greus, a l'any, i si són molt greus als dos anys, dels fets que les motivaren. Les sancions imposades prescriuran; les de les infraccions lleus, als tres mesos, les de les infraccions greus, a l'any, i les de les infraccions molt greus, als tres anys, des de la data de l'acord que les impose.  
  
Article 90. Rehabilitació  
Els sancionats podran demanar la seua rehabilitació, amb la consegüent cancel·lació de la nota del seu expedient personal, en els següents terminis, comptats des del compliment total de la sanció:  
a) Si fora per infracció lleu, als sis mesos  
b) Si fora per infracció greu, als dos anys  
c) Si fora per infracció molt greu, als quatre anys  
d) Si haguera consistit en expulsió, el termini serà de cinc anys.  
(...)».  
  
Fonaments de dret  
Primer. Revisada la sol·licitud de la modificació dels Estatuts del Col·legi Oficial Professional d'Agents Comercials de Castelló, aquests contenen les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en l'esmentat article i en els mateixos Estatuts del Col·legi.  
Tercer. Aquesta direcció general és competent per a tramitar i resoldre aquest expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu per la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
Per tot l'anterior, vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, resolc:  
  
Primer  
Inscriure la modificació dels articles 79, 80, 82, 83, 84, 85, 86, 87, 89 i 90 del títol V, «De la responsabilitat dels col·legiats», dels vigents Estatuts i del seu capítol segon, que passa a denominar-se «De les infraccions i sancions», en el Registre de col·legis professionals i de consells valencians professionals.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 14 de febrer de 2023.- La directora general de Modernització i Relacions amb l'Administració de Justícia: Angels Bixquert Sanz.